b'\n_START_ARTICLE_\nMitsubishi J2M Raiden\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je bilo prvo, ki je bilo izdelano na povsem novi japonski filozofiji. Do prihoda tega lovca so bile pri Japoncih najpomembnej\xc5\xa1e vrline tovrstnih letal majhna te\xc5\xbea in velika okretnost. Raiden pa je bil izdelan kot letalo za velike hitrosti in hitro vzpenjanje. Prvi primerki letala pa so imeli velike te\xc5\xbeave z razporeditvijo te\xc5\xbee zato so njihovo serijsko proizvodnjo prestavili za ve\xc4\x8d kot eno leto. Druga serija letal pa je imela preslabo oboro\xc5\xbeitev, kar so v naslednjih razli\xc4\x8dicah popravili in ustvarili odli\xc4\x8dno lovsko letalo, ki je bilo ve\xc4\x8d kot primerljivo z ameri\xc5\xa1kimi lovci.\n_START_SECTION_\nUspehi letala\n_START_PARAGRAPH_\nLetalo je bilo v zadnjem letu vojne izjemno uspe\xc5\xa1no v boju z ameri\xc5\xa1kimi bombniki Boeing B-29, kar je bila tudi njihova najpomembnej\xc5\xa1a naloga. Poleg velike hitrosti je bilo letalo tudi izjemno lahko vodljivo in obvladljivo tako pri vzletanju kot pri pristajanju. Tudi okretnost v zraku je bila odli\xc4\x8dna, zaradi \xc4\x8desar je bilo pri ameri\xc5\xa1kih pilotih ocenjeno kot izjemno.'